Meer oor TuksAlumni > Universiteit van Pretoria
- Voordele & die Rol van Alumni - Ons wiele - NAP - Boomplanttradisie - Eeufeesbeelde
Trotse Tukkie vir altyd!
Sedert die Transvaal University College (TUC) - die voorganger van die Universiteit van Pretoria - sy deure in 1908 geopen het, het personeel en studente die lesinglokale, koshuise, laboratoriums en gange bewandel. Meeste van hulle vertroetel steeds goeie herinneringe aan die kampus. Sodra jy jou kwalifikasie aan die Universiteit van Pretoria ontvang, is jy ’n lid van ons alumni-familie. Dit is die voortsetting van 'n lewenslange verhouding met UP. Waar geleenthede jou ook al mag neem, jy sal altyd deel van die UP-familie, deur die TuksAlumni-kantoor, bly. 'n Trotse Tukkie vir altyd! Verduideliking van 'n paar terme Die UP-konvokasie: Word saamgestel uit die Rektor, Viserektore, Uitvoerende Direkteure, Registrateur, Dekane van Fakulteite, akademiese werknemers wat permanente personeel van die Universiteit is, emeritusprofessore, ander afgetrede akademiese werknemers en alle persone wat graduandi van die Universiteit is.
Die TuksAlumni-vereniging: 'n Vereniging van alumnilede wat deur 'n goedgekeurde grondwet en 'n verkose Alumniraad bestuur word. Die TuksAlumni-kantoor: 'n Afdeling van UP se Departement Universiteitsverhoudinge wat skakel en kommunikeer met alle gegradueerdes as belangegroep van die Universiteit.
Die TuksAlumni-kantoor is die band met jou Alma Mater. Dié kantoor onderhou kommunikasiekanale met alumni en skep geleenthede vir alumni om 'n volgehoue en aktiewe rol by UP te speel. Personeel van dié Kantoor verskaf ook voordele en dienste aan alumni sowel as geleenthede vir alumni om met mekaar te sosialiseer en te netwerk en hulself te herverbind aan hulle koshuis, studente-organisasie, akademiese departement, fakulteit en Alma Mater. Ons meer as 230 000 oudstudente lewer 'n onskatbare bydrae om UP eerstehands plaaslik en oorsee te bemark. Daarom beskou die Universiteit dit as sy verantwoordelikheid om sy oudstudente op hoogte te hou van werk wat hier gedoen word, om inligting te voorsien oor die doen en late van die Universiteit, asook oor die nuutste ontwikkelings in die wetenskap, tegnologie en praktyk. Oor die jare het oudstudente aan ons inligting voorsien oor die beeld van UP buite die kampus, gehelp om hoë gehalte voornemende studente en moontlike donateurs te identifiseer en om groter kontak met die bedryf te bewerkstellig. Hierdie waardevolle kontak met ons oudstudente help Tukkies om 'n universiteit van uitnemendheid te bly. Met verloop van jare kom en gaan studente, dosente en ander personeel, maar ons alumnikorps is 'n konstante eenheid.
As oudstudent het jy op die hoogste vlak bedingingsmag in die bestuur van UP - die Universiteitsraad - en kan jy ook ander tasbare voordele geniet.
Leef jou Tukkietrots elke dag uit. Wees 'n trotse Tukkie vir altyd! Report a bug | Sitemap | Druk Bladsy | Terme en Voorwaardes | Kopiereg © Universiteit van Pretoria 2008. Alle regte voorbehou